БАШҠОРТОСТАН РЕСПУБЛИКАҺЫНЫҢ МӘҒАРИФТЫ ҮҪТЕРЕҮ ИНСТИТУТЫ

ҒӘБИТОВА З.М.

**Эш программаһы эшкәртеү буйынса**

**методик кәңәштәр**

*Башҡорт теле*

Өфө 2016

УДК 811.512.141

ББК 74.202.5(2 Рос=Баш)

 Г12

*БР МҮИ УМС тарафынан тәҡдим ителгән.*

*Протокол № 1, 27 ноябрь 2016 йыл.*

**Ғәбитова З.М.** **Эш программаһы эшкәртеү буйынса методик кәңәштәр.** *Башҡорт теле.* – Өфө: БР МҮИ нәшриәте, 2017. – 36 бит.

Методик кәңәштәрҙә төп дөйөм белем биреү федераль дәүләт стандарттары талаптарына ярашлы эшкәртелгән эш программаһының структураһы, уның эшкәртеү буйынса кәңәштәр һәм белем биреү йөкмәткеһенең вариатив компонентын тормошҡа ашырыу үҙенсәлектәре эҙмә-эҙлекле тәҡдим ителә.

Ҡулланма башҡорт һәм рус телле мәктәптәрҙәге башҡорт теле һәм әҙәбиәте уҡытыусыларына тәғәйенләнә.

**Рецензенттар:**

1. *Йәнмырҙина Рәмилә Рәмил ҡыҙы*, ф.ф.к., БДУ-ның башҡорт һәм журналистика факультетының башҡорт тел ғилеме һәм этно-мәҙәни белем биреү кафедраһының өлкән уҡытыусыһы;
2. *Яманһарина Миләүшә Дамир ҡыҙы*, Мәләүез районы Нөгөш урта мәктәбенең башҡорт теле һәм әҙәбиәте уҡытыусыһы.

**© Ғәбитова З.М. (төҙ.), 2017.**

**© БР МҮИ нәшриәте, 2017.**

ЙӨКМӘТКЕ

Аңлатма яҙыу………………………………..…………………… 4

Эш программаһының структураһы …………………………… 6

Уҡыу предметының йөкмәткеһе ...………………………….…. 8

Тематик планлаштырыу………………………………………… 33

Эш программаһының вариатив өлөшө………………………. 34

Ҡулланылған әҙәбиәт…………………………………………… 35

**Аңлатма яҙыу**

Эш программаһы – ул уҡыу дисциплинаһын өйрәнеүҙең тәртип, күләм, йөкмәткеһен билдәләүсе төп документ, уға яраҡлы уҡытыусы предметтан билдәле класта уҡыу процесын ойоштора.

Эш программаһының маҡсаты – билдәле бер уҡыу-уҡытыу предметы эсендә ҡаралған белем биреү процесын планлаштырыу, уны ойоштороу һәм идара итеү өсөн уңайлы шарттар тыуҙырыу.

Эш программаһының бурыстары:

− һәр предметтан федераль дәүләт белем биреү стандарттары талаптарын тормошҡа ашырыу;

− уҡыусыларҙың контингентын һәм белем биреү ойошмаларының үзенсәлектәрен, маҡсатын һәм бурыстарын иҫәпкә алып, укыу предметтарының йөкмәткеһен, күләмен һәм тәртибен билдәләү.

 Эш программаһы түбәндәге функцияларҙы башҡара:

− уҡыу-уҡытыу планында ҡаралған төп вазифаларҙы үтәй;

− уҡыу-уҡытыу предметының белем биреү йөкмәткеһен билдәләй;

− уҡыу-уҡытыу предметы эсендә белем-биреү йөкмәткеһен тәьмин итә;

− уҡытыу-тәрбиә биреү процесын ойоштороуға эҙмә-эҙлекле, эшмәкәрлекле яҡын килеү өсөн шарттар тыуҙыра;

− һәр уҡыусының планлаштырылған һөҙөмтәләргә ирешеүен тәьмин итә.

Федераль дәүләт белем биреү стандарттарына ярашлы уҡыу предметтары, курстар, шул иҫәптән дәрестән тыш эшмәкәрлек буйынса эш программалары төп дөйөм белем биреүҙең төп белем биреү программаһын үҙләштереүҙә планлаштырылган һөҙөмтәләргә ирешеүҙе тормошҡа ашырырға тейеш.

Уҡыу предметтары, курстар, шул иҫәптән дәрестән тыш эшмәкәрлек буйынса эш программалары төп дөйөм белем бирүҙең төп белем биреү программаһын, уның структураһына индерелгән программаларҙы иҫкә алып, үзләштереү һөҙөмтәләренә ҡуйылған талаптар нигеҙендә төҙөлә.

1. **Эш программалары түбәндәге структура буйынса эшкәртелә:**
2. Уҡыу предметын үҙләштереүҙә планлаштырылған һөҙөмтәләр
3. Уҡыу предметының (курс) дөйөм йөкмәткеһе;
4. Тематик планлаштырыу (һәр теманы үҙләштереү сәғәт һаны бүленешен күрһәтеп).

Эш программалары белем биреү ойошмаларының компетенцияһына инә һәм үҙ аллы рәүештә тормошка ашырыла.

Эш программалары билдәле бер белем алыу дәрәҗәһен иҫәпкә алып төҙөлә.

Айырым бер уҡыу-уҡытыу предметының белем биреү йөкмәткеһе уҡыусының профессиональ оҫталығы һәм үҙ предметын нисек күҙаллауынан сығып проектлаштырыла.

Эш программаһын төҙөгәндә, ҡабул иткәндә һәм раҫлағанда түбәндәге документтарға иғтибарлы булыу кәрәк:

− федераль дәүләт белем биреү стандарттары;

− уҡыу-уҡытыу предметының өлгө (примерная) программаһы;

− экспертизаны һәм апробацияны уҙған авторлыҡ программаһы;

− белем биреү ойошмаһының төп белем биреү программаһы;

− УМК (дәреслек, дәреслеккә методик ҡулланма, эш дәфтәрҙәре, контроль-тикшереү материалдары, электрон ҡулланма).

Уҡытыусының эш программаһы административ структуралар тарафыннан уҡыусыларҙың уҡыу-уҡытыу предметының йөкмәткеһе ни дәрәжәлә үҙләштерелгәнлеген өйрәнә һәм тикшерә торган документ булып тора.

Программаның титул бите документтың беренсе бите булып һанала (ул биттә һан ҡуйылмай).

1. **Эш программаһын эшкәртеүҙе титул битенән башлайбыҙ, ул үҙ эсенә:**
* Белем биреү ойошмаһы атамаһы;
* Эшкәртелгән программаны раҫлау;
* Эшкәртелгән программа курсының исеме;
* Курсты өйрәнеүсе класс;
* Программаны төҙөүсе уҡытыусының исем-шәрифтәре;
* Программаны эшкәртеү урыны һәм датаһы.
1. **Эш программаһын ҡыҫҡаса аңлатма яҙыуҙан башлар**ғ**а м**ө**мкин һәм ул үҙ эсенә:**
2. уҡыу-уҡытыу предметының дөйөм белем биреүгә индергән өлөшө;
3. уҡыу-уҡытыу комплекттары тураһында мәғлүмәт;
4. уҡыу-уҡытыу предметының дөйөм максаттары һәм бурыстары.

**Эш программаһының структураһы**

**I. Планлаштырылған һөҙөмтәләр**

Планлаштырылған һөҙөмтәләр бүлегендә федераль дәүләт белем биреү стандарттары талаптарына ярашлы шәхси, метапредмет, предмет һөҙөмтәләре теркәлә.

 “Туған тел” фәнен үзләштереүҙә ирешелергә тейеш *шәхси* һөҙөмтәләр булып түбәндәгеләр тора:

1) патриотик хис, илгә, Рәсәйҙең күп милләтле халҡының үткәненә һәм бөгөнгөһөнә хөрмәт тәрбиәләү; үҙеңдең этник сығышыңды, үҙ халкыңдың, тыуған ереңдең тарихын, телен, әҙәбиәтен, мәҙәниәтен, кешелектең һәм Рәсәй халыктарының мәҙәни мираҫ нигезҙәрен белеү; күп милләтле Рәсәй йәмғиәтенең гуманистик, демократик һәм традицион ҡиммәттәрен үҙләштереү;

2) уҡыуға, хеҙмәткә ҡарата яуаплы мөнәсәбәт формалаштырыу;

3) хәҙерге доньяның социаль, мәҙәни, тел, рух күп төрлөлөгөн иҫәпкә алған, фәндең һәм ижтимағи тәҗрибәнең хәҙерге заман үҫеш дәрәжәһенә тап килгән донъяға тулайым ҡараш формалаштырыу;

4) башҡа кешегә, уның фекеренә, донъяға ҡарашына, мәҙәниәтенә, теленә, диненә, гражданлыҡ позицияһына, донъя һәм Рәсәй халыҡтарының тарихына, мәҙәниәтенә, диненә, ғөрөф-ғәҙәттәренә, телдәренә, ҡиммәттәренә аңлы, ихтирамлы һәм игелекле мөнәсәбәт формалаштырыу;

5) фәнде үҙләштергәндә ижтимағи тормоштоң формаларын һәм ролдәрен, тәртиплелек ҡағиҙәләрен, йәшәү нормаларын үҙләштереү;

6) шәхси һайлап алыу нигеҙендә әхлаҡ проблемаларын хәл итеүҙә компетентлыҡты һәм әхлаҡи аңлылыҡты үҫтереү, әхлаҡлылыҡ тойғоһо һәм әхлаҡи яктан үҙ-үҙеңде тәртипле тотоу нормаларын формалаштырыу;

7) фәндәрҙе үзләштереү барышында фәнни-эҙләнеү, ижади һәм башҡа эшмәкәрлек ваҡытында, шулай уҡ аралашыу процесында (уҡыусы-уҡыусы, уҡыусы-уҡытыусы һ.б) коммуникатив компетентлыҡты үҫтереү;

8) йәмғиәт һәм кеше тормошонда ғаиләнең әһәмиәтен аңлау, ғаилә ҡиммәттәрен ҡабул итеү, ғаилә ағзаларына ҡарата хөрмәтле һәм ҡайғыртыусан мөнәсәбәттә булыу;

9) донъя һәм Рәсәй халыктарының әҙәби мираҫын үҙләштереү процесында эстетик зауыҡты үҫтереү.

“Туған тел” фәнен өйрәнеү барышында ирешелергә тейеш *метапредмет*  һөҙөмтәләр булып түбәндәгеләр тора:

1) белем алыу маҡсатын һәм бурыстарын үҙ аллы билдәләү, танып белеү мотивтарын һәм ҡыҙыкһыныусанлыҡты үҫтереү;

2) максаттарға ирешеү юлдарын, уҡыу һәм танып белеү бурыстарын хәл итеүҙең эффектив ысулдарын аңлы рәүештә һайлау;

3) планлаштырылган һөҙөмтәләр менән үҙ хеҙмәтеңде тиңләштерә белеү, һөҙөмтәләргә ирешеү процесында эшмәкәрлекте контролдә тотоу, тәкдим ителгән шарттарҙа һәм ҡуйылған талаптарҙа эшмәкәрлегеңдең ысулын билдәләү, үҙгәреп торған ситуацияларҙа эшмәкәрлегеңә коррекция индереү;

4) баһалау, үҙбаһалау нигеҙҙәренә эйә булыу;

5) төшөнсәләрҙе билдәләү, дөйөмләштерә, аналогиялар таба, төркөмдәргә бүлә, сәбәп-нәтижә бәйләнешен күрһәтә, логик фекерҙәр төҙөй, һығымта яһай (индуктив, дедуктив, аналогия буйынса) алыу;

6) модель һәм схемалар, билдә һәм символдарҙы төҙөү, үзгәртеү һәм ҡуллана белеү;

7) аңлап-төшөнөп уҡыу алымына эйә булыу;

8) үҙ тиңдәштәрең һәм уҡытыусылар менән уҡыу эшмәкәрлеген ойоштора, төркөмдә һәм үҙаллы эшләй, үҙ фекереңде формалаштыра, аргументлаштыра һәм уны яҡлай белеү.

“Туған тел” фәнен өйрәнеү барышында түбәндәге *предмет* һөҙөмтәләре сағылдырырға тейеш:

1) формаль һәм формаль булмаған мәҙәниәт ара һәм шәхес ара аралашыуҙарҙа кешеләр араһындағы аралашыуҙарҙың эффектлығын тәьмин итеүсе телмәр эшмәкәрлеге төрҙәрен үҙләштереү (тыңлау, уҡыу, һөйләү һәм яҙыу);

2) белем биреү һәм үҙаллы белем алыу процесында шәхестең ижади һәм интелектуаль һәләттәрен үҫтереүҙә телдең мөһим роль башҡарыуын аңлау;

3) туған телдең коммуникатив-эстетик мөмкинлектәрен ҡулланыу;

4) туған тел тураһындағы фәнни белемде системалаштырыу һәм киңәйтеү, уның берәмектәре һәм баҫҡыстары араһындағы бәйләнештәр барлығына төшөнөү, туған телдең төп берәмектәрен һәм категорияларын, лингвистиканың төп төшөнсәләрен үҙләштереү;

5) һүҙгә төрлө төрҙәге анализ (фонетик, морфематик, һүҙьяһалыш, лексик, морфологик), һүҙбәйләнешкә һәм һөйләмгә синтаксик анализ һәм тексҡа күп аспектлы анализ яһау күнекмәләрен формалаштырыу;

6) актив һәм потенциаль һүҙлек запасын байытыу, аралашыу стиленә һәм ситуацияға ярашлы туған телдә хистәрҙе һәм уйҙарҙы иркен белдереү өсөн һөйләмдә ҡулланылыусы грамматик сараларҙың күләмен киңәйтеү;

7) туған тел лексикаһының һәм фразеологияһының төп стилистик ресурстарын, төп нормаларын (орфоэпик, лексик, грамматик, орфографик, пунктуацион), һөйләү этикеты нормаларын үҙләштереү; уларҙы телдән һәм яҙма фекерҙәрҙе барлыҡҡа килтергәндә һөйләү практикаһында ҡулланыу тәҗрибәһен булдырыу; телмәрҙе үҙаллы камиллаштырырға ынтылыу;

8) дөйөм кешелек ҡиммәте булараҡ тел мәҙәниәте өсөн яуаплылыҡ хисе формалаштырыу.

**II. Уҡыу предметының йөкмәткеһе**

Уҡыу предметының йөкмәткеһе бүлегендәүтеләһе темаларҙың исемлеге һәм уларҙың ҡыскаса йөкмәткеһе бирелә. Түбәндәге темалар һәм уларҙың йөкмәткеһе 5−9 кластар өсөн эшкәртелгән өлгө программаларға (Ғәбитова З.М. “Башҡорт теле” рус телле мәктәптәрҙә башҡорт телен дәүләт теле өйрәнеүселәр өсөн) нигеҙендә һәр класҡа айырып бирелә.

**5 КЛАСС**

**(68 сәғәт)**

1. **Һаумы, мәктәп!**

**(8 сәғәт)**

5-се класта башҡорт теле дәрестәре алдағы кластарҙа үтелгәндәрҙе ҡабатлау, грамматик төшөнсәләрҙең тәғәйен атамалары менән танышыу, уларҙы хәтерҙә ҡалдырыу һәм ғәмәлдә ҡулланыу маҡсаты менән башлана.

“Һаумы, мәктәп!” темаһы буйынса уҡыусыларҙың белгәндәрен иҫкә төшөрөү, ҡабатлау. Тема буйынса һүҙлек запасын байытыу, уларҙың телмәрен артабан үҫтереү, ошо темаға ҡағылышлы әңгәмәләрҙә иркен ҡатнаша алыуы, үҙ фекерҙәрен әйтә һ.б. өлгәшеү. Тема буйынса уҡыусыларҙың универсаль уҡыу эшмәкәрлеген үҫтереү төп иғтибар үҙәгендә тора. Текст йөкмәткеһен анализлай һәм һөйләй белеү күнекмәләрен үҙләштереү.

Уҡыусы үҙенең эшмәкәрлеген планлаштыра, маҡсаттарҙы билдәләй рефлексив анализ яһай белеүен тормошҡа ашырыу төп маҡсаттарҙың береһе булып ҡала.

Лексик һәм грамматик материал түбәндәгесә бүленә:

1. Белем көнө. Үтелгәндәрҙе ҡабатлау 1 сәғәт
2. Ғ. Рамазанов “Йәшә, тыуған ерем!”

Башҡорт теленең өн һәм хәрефтәре 1 сәғәт

1. Ф. Ғөбәйҙуллина “Рәйфә мәктәпкә бара”

Ҡалын һәм нәҙек һуҙынҡылар 1 сәғәт

1. А. Игебаев “Һау булығыҙ, аҡҡоштар!”

Исемдең күплек ялғауы. 1 сәғәт

1. Беҙҙең мәктәп. Һөйләмдә һүҙҙәр тәртибе. 2 сәғәт
2. Экскурсия “Көҙгө тәбиғәт” 1 сәғәт
3. Т.ү. Изложение 1 сәғәт

**2. Үҙем тураһында**

**(11 сәғәт)**

“Үҙем тураһында” темаһы буйынса уҡыусыларҙың үҙҙәре тураһында һөйләй белеүҙәре, уларҙы үҙ фекерҙәрен иркен еткерә алырға өйрәтеү, телмәр күнекмәләрен камиллаштырыу һәм ошо темаға ҡағылышлы әңгәмәләрҙә һүҙҙәрҙе дөрөҫ, урынлы ҡулланыуҙарына ирешеү төп иғтибар үҙәгендә тора. Аралашыуҙа этикет ҡағиҙәләрен һаҡлай белеү, уларҙы урынлы ҡулланыу. Тәҡдим ителгән материалдар буйынса бер-береһе менән фекер алышыу, үҙ фекерененең дөрөҫлөгөн дәлилләй алыуҙары, бәхәс ҡора белеүҙәре.

Тема буйынса тәҡдим ителгән текстар буйынса фекер алышыу, текста күтәрелгән проблеманы хәл итеү өсөн төркөмдәр, парҙар ҙа эшләү. Уларҙы үҙаллы белем алырға өйрәтеү.

Уҡыусыларҙың грамматика буйынса үҙләштергән материалдарҙы үҙ телмәрендә дөрөҫ ҡулланыу, диалогтар төҙөй белеүгә ҙур әһәмиәт бирелә.

Лексик һәм грамматик материал түбәндәгесә бүленә:

1. Үҙем тураһында. Исемдәрҙең килеш менән үҙгәреүе 1 сәғәт
2. Минең мәктәбем. Исемдәрҙең килеш менән үҙгәреүе 1 сәғәт
3. Алтын көҙ. Исемдәрҙең килеш менән үҙгәреүе 1 сәғәт
4. Беҙҙең ғаилә. Яңғыҙлыҡ һәм уртаҡлыҡ исемдәр 2 сәғәт
5. Башҡортостан йылғалары.

Яңғыҙлыҡ һәм уртаҡлыҡ исемдәр 1 сәғәт

1. Минең көн режимым. Ҡылым 1 сәғәт
2. Й.Солтанов. Башҡортостан флагы. Сифат 1 сәғәт
3. Артурҙың бер көнө. Зат алмаштары 1 сәғәт
4. Минең шәжәрәм. Эйәлек алмаштары 1 сәғәт
5. Контроль диктант 1 сәғәт

**3. Йыл миҙгелдәре**

**(10 дәрес)**

“Йыл миҙгелдәре” темаһы буйынса уҡыусыларҙың йыл миҙгелдәре буйынса булған белемдәрен киңәйтеү. Бирелгән һүҙҙәр йыйылмаһынан, текстарҙың йөкмәткеһенә ҡарап, йыл миҙгелдәрен айырмаһын башҡорт телендә дөрөҫ, аныҡ итеп әйтә белеү, һәр миҙгел буйынса уҡыусыларҙың иркен һөйләй белеүҙәренә өлгәшеү. Өҫтәлмә сығанаҡтар ҡулланып, проект эше ҡора белеү. Үҙаллы, индивидуаль, төркөм, парҙарҙа дөрөҫ итеп эшмәкәрлекте ойоштороу. Тәҡдим ителгән текстарҙа күтәрелгән проблемалар буйынса уртаҡ фекергә килеү өсөн бер-береңде тыңларға, үҙ фекереңде аңлайышлы итеп әйтергә һәм үҙ фекереңдең дөрөҫлөгөн иҫбат итергә өйрәнеү.

Грамматика буйынса алмаштарҙы үҙләштереү ҡаралған.

Лексик һәм грамматик темалар түбәндәгесә бүленә:

1. Беҙ тәбиғәт менән бергә. Һорау алмаштары 1 сәғәт

2. Ҡоштар – беҙҙең дуҫтарыбыҙ. Күрһәтеү алмаштары 1 сәғәт

3. К.Ушинский “Дүрт теләк”. Күрһәтеү алмаштары 1 сәғәт

4. Ф. Рәхимғолова “Ҡайҙан белдең”.

Билдәһеҙлек алмаштары 1 сәғәт

5. Ҡыш яҡынлаша. Билдәләү алмаштары 1 сәғәт

6. Т.ү. Инша. Йыл миҙгелдәре 1 сәғәт

7. Хаталар өҫтөндә эш 1 сәғәт

8. Л.Толстой “Бабай менән һыу инәһе”.

Юҡлыҡ алмаштары 1 сәғәт

9. С. Әлибаев “Матур көн”. Үтелгәндәрҙе ҡабатлау 1 сәғәт

10. Контроль диктант 1 сәғәт

**4. Башҡортостаныңды беләһеңме?**

**(8 сәғәт)**

“Башҡортостаныңды беләһеңме?” темаһы буйынса уҡыусыларға үҙҙәре йәшәгән төйәк – Башҡортостан тураһында күберәк мәғлүмәт биреү, республикабыҙ тураһында матур һәм тулы итеп һөйләй алыуҙарына, ирешеү, телмәр үҫтереү, темаға ҡағылышлы әңгәмәләрҙә иркен ҡатанаша алыу төп иғтибар үҙәгендә тора. Уҡыусылар үҙҙәрен ҡыҙыҡһындырған мәғлүмәттәрҙе табыу өсөн өҫтәлмә сығанаҡтарҙы ҡулланыуҙы ойоштороу. Ҡуйылған проблемалар аша уҡыусыларҙың дәрес темаһын, маҡсатты билдәләй белеүҙәренә өлгәшеү. Бер-береһе менән аралашыу, бер-береһенә иғтибарлы булыуҙы үҫтереү төп иғтибар үҙәгендә тора. Бер-береһен ихтирам итеү кеүек сифаттарҙы тәрбиәләү.

Был бүлектә яңғыҙлыҡ һәм уртаҡлыҡ исемдәрҙе ҡабатлау, алмаш темаһын үҙләштереү ҡаралған.

Лексик һәм грамматик темалар түбәндәгесә бүленә:

1. С.Әлибаев. “Тыуған ерем” 1 сәғәт
2. Т.ү. В.Э.Меос. “З.Исмәғилевтың тыуған яҡтары” 1 сәғәт
3. Тыуған ерем - Башҡортостан. Ҡушма исемдәр 1 сәғәт

4. Г. Ситдикова “Республикабыҙҙың тыуған көнө”.

Ҡушма һан 1 сәғәт

5. Ф.Ғөбәйҙуллина “Башҡортостан флагы”. Исем 1 сәғәт

6. С.Юлаев “Уралым”. Яңғыҙлыҡ исемдәр 1 сәғәт

7. Башҡортостандың баш ҡалаһы – Өфө.

Үтелгәндәрҙе ҡабатлау 1 сәғәт

8. Диктант 1 сәғәт

**5. Кеше. Тән ағзалары. Шәхси гигиена**

**(4 сәғәт)**

“Кеше. Тән ағзалары. Шәхси гигиена” темаһында кеше, кешенең тән ағзалары исемдәре, шәхси гигиена буйынса уҡыусыларҙың һүҙлек байлығын арттырыу һәм уларҙың иркен аралаша алыуҙарына өлгәшеү. Тема буйынса тәҡдим ителгән материалдарҙы үҙләштереү, текст өҫтөндә эшләү күнекмәләренә эйә булыу. Текстан кәрәкле һәм кәрәк булмаған мәғлүмәтте айыра белеү. Өҫтәлмә сығанаҡтар, һүҙлек менән эшләүҙе дауам итеү. Тема буйынса уҡыусыларҙың һөйләү телмәре күнекмәләрен артабан үҫтереү. Уҡыусыларҙы үҙ аллы белем алырға өйрәтеү маҡсатынан төрлө ижади күнегеүҙәр өҫтөндә эшләү.

Грамматика буйынса үтелгәндәрҙе ҡабатлау һәм системалаштырыу ҡаралған.

Тема буйынса лексик һәм грамматик материал түбәндәгесә бүленә.

1. И. Ғүмәрова “Уңған ҡыҙ”. Сифат 1 сәғәт
2. Шәхси гигиена. Исем 1 сәғәт
3. Изложение яҙыу 1 сәғәт
4. Шәхси гигиена. Хаталар өҫтөндә эш 1 сәғәт

**6. Яңы йыл менән!**

**(5 сәғәт)**

“Яңы йыл менән!” темаһы буйынса уҡыусылар ҡыш миҙгеле тураһында һөйләй, был миҙгелдең үҙенсәлектәрен билдәләй белергә тейеш. “Ҡыш”, “Яңы йыл” темаһына арналған әҫәрҙәр уҡыу, әңгәмәләр, кисәләр үткәреү ҙә ошо теманы үткәндә ҡаралған. Уҡыусыларҙы яңы йыл байрамы менән ата-әсәләрен, класташтарын, туғандарын ҡотларға, ҡотлау открыткаһын, электрон почтаға, смс хәбәрҙәрҙе башҡорт телендә яҙырға өйрәтеүҙе лә иғтибарҙан ситкә ебәрергә ярамай. Тема буйынса шиғырҙар хикәйәләр уҡыу, уҡылған материалдар буйынса һөйләргә өйрәнеү, дөрөҫ итеп аралаша белеү, яңы мәғлүмәттәрҙе үҙләштереү, үҙеңде ҡыҙыҡһындырған һорауҙарға яуаптар табыу, фекер алышыу, сығыштар яһарға өйрәнеү.

Исемдәрҙең күплек ялғауҙарын, һөйләмдә һүҙҙәр тәртибен нығытыу, уларҙы ғәмәлдә дөрөҫ ҡуллана белеү ҙә иғтибар үҙәгендә тора.

Лексик һәм грамматик темалар түбәндәгесә бүленә:

1. Ф. Иҫәнғолов “Алдаҡсы йондоҙҙар”.

Исемдәрҙең күплек ялғауҙары 1 сәғәт

1. З. Биишева. Ауырыуҙан ҡотолдо.

Үтелгәндәрҙе ҡабатлау 1 сәғәт

1. М. Ғәли “Беҙҙең елка” 1 сәғәт
2. Т.ү. Ҡышҡы уйындар. Һөйләмдә һүҙҙәр тәртибе 2 сәғәт

**7. Аҙыҡ-түлек. Кейем-һалым. Магазин. Өй. Баҙар.**

**(3 сәғәт)**

Беҙҙең тормошобоҙ туранан-тура эш, аҙыҡ-түлек, кейем-һалым, уларҙы эшләп табыу, һатып алыу һ.б. менән бәйләнгән. Һәр кем әйберҙе магазиндан, баҙарҙан һатып ала. Уҡыусылар менән төрлө уйындар ойоштороу, диалог ҡороу, экскурсиялар ойоштороу ыңғай һөҙөмтә бирәсәк. Тема буйынса тәҡдим ителгән материалдарҙы үҙләштереү. Уҡыусыларҙың үҙаллы, парҙарҙа эшләүе төп иғтибар үҙәгендә тора. Уҡыусыларҙың бер-береһенә һорауҙар биреүен, текстарҙы тәржемә итеүен, һүрәттәр буйынса эшләүен ойоштороу ҙа ҡаралған. Тема буйынса тәҡдим ителгән текстарҙың төп фекерен билдәләү һәм унан иң кәрәкле мәғлүмәтте айыра белеү.

Шуға ла “Аҙыҡ-түлек. Кейем-һалым. Магазин. Өй. Баҙар” темаһы телде ғәмәли үҙләштереү өсөн бик уңайлы темаларҙың береһе.

Синонимдарҙы ғәмәлдә дөрөҫ ҡуллана белеү иғтибар үҙәгендә тора.

Лексик һәм грамматик темалар түбәндәгесә бүленә:

1. Г. Ғәлиева. Икмәк. Исемдең күплек ялғауҙары 1 сәғәт
2. Ф. Туғыҙбаева. Яңы күлдәк. Синонимдар 1 сәғәт
3. Р. Шәкүр. Эшһөйәрҙәр иле. Үтелгәндәрҙе ҡабатлау 1 сәғәт
4. **8 март – ҡатын-ҡыҙҙар байрамы**

**(5 сәғәт)**

“8 Март – ҡатын-ҡыҙҙар көнө” темаһын үткәндә бер-береңде ҡотлау, йылы һүҙҙәр әйтергә өйрәнеү, бер телдән икенсе телгә тәржемә итеү, ҡатын-ҡыҙ яғынан туғанлыҡ терминологияһын белеү, класта бер-береңә, уҡытыусыларға, ҡатын-ҡыҙ туғандарҙы телефон аша, СМС хәбәрҙәр ебәреү, электрон почта аша ҡотлауҙар яҙыу. Уларҙы хәтерҙә ҡалдырыу һәм ғәмәлдә ҡуллана белеү төп иғтибар үҙәгендә тора. Уҡыусыларҙы үҙаллы белем алыу күнекмәләренә өйрәтеү. Тексты анализлай, текста күтәрелгән проблеманы хәл итеү юлдарын дөрөҫ итеп башҡорт телендә һөйләй белеү.

“8 Март – ҡатын-ҡыҙҙар көнө” темаһы буйынса тәҡдим ителгән текстарҙы үҙләштереү аша уҡыусыларҙың һөйләшеү, һөйләү күнекмәләрен артабан үҫтереү өҫтөндә эшләү дауам ителә.

Был бүлектә лексик һәм грамматик темалар түбәндәгесә бүленә:

1. Ф. Мөхәмәтйәнов. “Әсәйем”. Антонимдар 1 сәғәт

2. Ф. Туғыҙбаева “Тыуған көн”. Синонимдар 1 сәғәт

3. Конторль диктант 1 сәғәт

4. Ә. Ихсан. “Әсә рәхмәте” Үтелгәндәрҙе ҡабатлау 1 сәғәт

5. Т.ү. Һүрәт буйынса эш 1 сәғәт

1. **Яҙ етте**

**(6 сәғәт)**

“Яҙ етте” темаһында тәбиғәттең үҙгәреүен сағылдырған бәйләнешле һөйләмдәр, бәләкәй текстар төҙөү менән бергә уҡыусыларҙың тема буйынса һөйләү, яҙыу күнекмәләрен артабан үҫтереү төп иғтибар үҙәгендә тора.

Йылы яҡтан ҡайтыусы ҡоштар тураһында әңгәмә ойоштороу. Яҙғы тәбиғәттең үҙгәреүен күҙәтеүҙән алған тәьҫораттар менән уртаҡлашыу, өҫтәлмә материал туплау. Тәҡдим ителгән өҫтәлмә материалдарҙан кәрәкле һәм кәрәкле булмаған мәғлүмәтте айырып ала белеү. Тәржемә итеү өсөн һүҙлектәр ҡулланыу. Тәбиғәттәге үҙгәреш тураһында һөйләргә өйрәтеү. Текстың йөкмәткеһен үҙләштереү, уның буйынса фекер йөрөтөү, тексты ҡыҫҡартып, тулы килеш һөйләү. Һүҙ, һүҙҙең лексик һәм грамматик мәғәнәһе төп иғтибар үҙәгендә тора.

Грамматик тема булып, “омоним” темаһы килә.

Бүлектә лексик һәм грамматик темалар түбәндәгесә бүленә:

1. Ә. Ихсан ”Яҙ”. Омонимдар 1 сәғәт
2. В. Осеева “ Әбей” Яңғыҙлыҡ һәм уртаҡлыҡ исемдәр 1 сәғәт
3. Яҙ күренештәре. Үтелгәндәрҙе ҡабатлау 1 сәғәт
4. Т.ү. Изложение 1 сәғәт
5. Ф. Рәхимғолова ” Еңеү көнө”. Хаталар өҫтөндә эш 1 сәғәт
6. В. Исхаков “ Миҙал һәм малай”.

Үтелгәндәрҙе ҡабатлау 1 сәғәт

**10. Яҙғы эштәр**

**(4 сәғәт)**

“Яҙғы эштәр” темаһы буйынса уҡыусыларға яҙғы көндөң һәр көнө ҡәҙерле булыуын, һәр эште ваҡытында башҡарыу мөһим булыуын уларға төшөндөрөү. “Яҙғы эштәр” темаһы буйынса уҡыусыларға өҫтәлмә материал туплау, проект эштәре ҡороу, презентацион материалдар әҙерләү йөкмәтелә. Тема буйынса ҡаралған материалдар буйынса парҙар, төркөмдәр менән, индивидуаль, үҙаллы эштәр ойоштороу планлаштырыла. Һәр эшкә ваҡытты дөрөҫ бүлеү, планлаштыра белеү һәм эшмәкәрлектең маҡсат, бурыстарын билдәләү.

Грамматика буйынса “Һан” темаһын үҙләштереү ҡаралған.

“Яҙғы эштәр” бүлегендә лексик һәм грамматик темалар түбәндәгесә бүленә:

1. К. Ушинский “Баҡсасы һәм уның улдары”.

Һөйләмдә һүҙҙәр тәртибе 1 сәғәт

1. С. Агиш “Суфия”. Исем 1 сәғәт

3. Телмәр үҫтереү. Р. Нурмөхәмәтов “Эштән һуң”

картинаһы буйынса инша яҙыу 2 сәғәт

**11. Йәйҙе ҡаршылайбыҙ**

**(6 сәғәт)**

“Йәйҙе ҡаршылайбыҙ” темаһы уҡыусыларҙы йәй миҙгеленең үҙенсәлектәре, уҡыусыларҙың йәй айҙарын ниндәй уңыштар менән ҡаршылауҙары, йәйге ялдарын ойоштороуҙары, йәй айҙарындағы байрамдар, матур йолалар өйрәнеү маҡсатында бирелә. Тема буйынса һөйләү, яҙыу күнекмәләрен артабан үҫтереү дауам ителә. Уҡытыусы тарафынан һөйләнелгән мәғлүмәтте тыңлап, аңлап һөйләргә өйрәнеү. Алған белемдәрен ғәмәлдә ҡулланыу төп иғтибар үҙәгендә тора. Бишенсе кластарҙа үтелгәндәрҙе иҫкә төшөрөү, йомғаҡлау.

Грамматика буйынса үтелгәндәрҙе ҡабатлау, системалаштырыу.

Лексик һәм грамматик темалар түбәндәгесә бүленә:

1. С. Әлибаев “Һаумы, йәй!” Сифат 1 сәғәт

2. Экскурсия “Тәбиғәтте күҙәтеү” 1 сәғәт

3. Йәмле йәй айҙары. Үтелгәндәрҙе ҡабатлау 2 сәғәт

4. Контроль диктант 1 сәғәт

5. Хаталар өҫтөндә эш. Йомғаҡлау 1 сәғәт

**6 КЛАСС**

**(68 сәғәт)**

1. **Беҙҙең мәктәп!**

**(10 сәғәт)**

6-сы класта алдағы кластарҙа үтелгәндәрҙе ҡабатлау, грамматик төшөнсәләрҙең тәғәйен атамалары менән танышыуҙы дауам итеү, уларҙы хәтерҙә ҡалдырыу һәм ғәмәлдә дөрөҫ ҡулланыу төп маҡсаттарҙың береһе.

“Беҙҙең мәктәп!” тема буйынса үтелгәндәрҙе ҡабатлау, уларҙың телмәрен артабан үҫтереү, тема буйынса текстар уҡыу, уның буйынса һорауҙарға яуап биреү, үҙ фекерҙәрен әйтеү, ошо темаға ҡағылышлы әңгәмәләрҙә иркен ҡатнаша алыу һ.б. төп иғтибар үҙәгендә тора.

Лексик һәм грамматик материал түбәндәгесә бүленә:

1. Т. Ғәниева. Беренсе сентябрь. Үтелгәндәрҙе ҡабатлау 1 сәғәт

2. Намыҫлы бул! Исем 1 сәғәт

3. Ф. Фәткуллина. Ҡояш. Диалог 1 сәғәт

4. Ҡоштар. Текст 1 сәғәт

5. Экскурсия “Көҙгө тәбиғәтте күҙәтеү” 1 сәғәт

6. Көҙ күренештәре. Баҫым 2 сәғәт

7. К. Кинйәбулатова. Көҙҙәр еткәс. Синоним 1 сәғәт

8. М. Горький. Китапты яратығыҙ. Үтелгәндәрҙе ҡабатлау 1 сәғәт

9. Контроль диктант 1 сәғәт

**2. Башҡортостан ере буйлап**

**(14 сәғәт)**

“Башҡортостан ере буйлап” темаһы буйынса уҡыусыларҙың Башҡортостан республикаһы, уның тәбиғәте, байлыҡтары тураһында һөйләй белеүҙәре, уларҙы үҙ фекерҙәрен иркен еткерә алырға өйрәтеү, телмәр күнекмәләрен камиллаштырыу һәм ошо темаға ҡағылышлы әңгәмәләрҙә һүҙҙәрҙе дөрөҫ, урынлы ҡулланыуҙарына ирешеү төп иғтибар үҙәгендә тора. Был бүлектә уҡыусылар грамматика буйынса материалдарҙы үҙ телмәрендә дөрөҫ ҡулланыу, диалогтар төҙөй белеүгә ҙур әһәмиәт бирелә.

Лексик һәм грамматик материал түбәндәгесә бүленә:

1. А. Филиппов. Ватан. Үтелгәндәрҙе ҡабатлау 1 сәғәт
2. Т.ү. Инша. В.Э. Меос “Тауҙарҙа томан.

Белорет районы” 2 сәғәт

1. Р. Бикбаев. Салауат батыр һәйкәле. Антонимдар 1 сәғәт
2. Г. Юнысова. Башҡортостан – дуҫлыҡ иле.

Омонимдар. 1 сәғәт

1. А. Әхмәтова. Ҡайындар ниңә аҡ?

Үтелгәндәрҙе ҡабатлау 1 сәғәт

1. Г. Юнысова. Башҡортостан – дуҫлыҡ иле.

Синонимдар 1 сәғәт

1. Т.ү. Изложение 1 сәғәт
2. Хаталар өҫтөндә эш 1 сәғәт
3. М. Кәрим. Ватаным. Һүҙлек менән эш 1 сәғәт
4. Проект эше. “Башҡортостан – тыуған төйәгем” 1 сәғәт
5. Башҡортостан ере буйлап. Ҡылым 2 сәғәт
6. Ә. Әсәҙуллина. Хушлашыу.

Үтелгәндәрҙе ҡабатлау 1 сәғәт

1. Контроль диктант 1 сәғәт

**3. Дуҫлыҡ ҡәҙерен бел**

**(5 сәғәт)**

“Дуҫлыҡ ҡәҙерен бел” темаһы буйынса уҡыусыларҙың белгәндәрен иҫкә төшөрөү, ҡабатлау. Тема буйынса һүҙлек запасын байытыу, уларҙың телмәрен артабан үҫтереү, ошо темаға ҡағылышлы әңгәмәләрҙә иркен ҡатнаша алыуы, үҙ фекерҙәрен әйтә һ.б. өлгәшеү. Тема буйынса уҡыусыларҙың универсаль уҡыу эшмәкәрлеген үҫтереү төп иғтибар үҙәгендә тора. Текст йөкмәткеһен анализлай һәм һөйләй белеү күнекмәләрен үҙләштереү.

Уҡыусы үҙенең эшмәкәрлеген планлаштыра, маҡсаттарҙы билдәләй рефлексив анализ яһай белеүен тормошҡа ашырыу төп маҡсаттарҙың береһе булып ҡала.

Лексик һәм грамматик материал түбәндәгесә бүленә:

1. Дуҫлыҡ ҡәҙерен бел. Үтелгәндәрҙе ҡабатлау 1 сәғәт
2. Дуҫлыҡ ауыр саҡта һанала. Исем 1 сәғәт
3. Д. Фәтихова. Кем дуҫ? Уртаҡлыҡ исемдәр 1 сәғәт
4. А. Йәғәфәрова. Дуҫлыҡ менән шаярмайҙар.

Үтелгәндәрҙе ҡабатлау 1 сәғәт

1. Т.ү. Изложение 1 сәғәт

**4. Ҡыш дауам итә**

**(13 сәғәт)**

“Ҡыш” темаһы буйынса уҡыусыларҙың артабан да һөйләү телмәрен үҫтереү. Тема буйынса һүҙҙәр, һүҙбәйләнештәр, һөйләмдәр төҙөү. Бәйләнешле текст төҙөргә өйрәтеү. Тәҡдим ителгән текстарҙың йөкмәткеһен һөйләргә өйрәтеү, текст буйынса үҙ һорауҙарын, план төҙөү, тексты ҡыҫҡартып һөйләү, уның буйынса терәк һүҙҙәр яҙыу.

Лексик һәм грамматик темаларҙың бүленеше:

1. Ф.Мәҡсүтова. Ҡар бөртөктәре 1 сәғәт
2. Ҡоштар донъяһы. Исемдәрҙең күплек ялғауы 1 сәғәт
3. К.Шафиҡова. Ҡар яуа. Һөйләм 1 сәғәт
4. Т.Сәғитов. Икмәк. Һөйләм төрҙәре 1 сәғәт
5. Проект эше. “Икмәк – кешенең төп ризығы” 1 сәғәт
6. Юл йөрөү ҡағиҙәләре. Ябай һөйләм 1 сәғәт
7. Н. Нәжми. Ҡыш. Ҡылым 1 сәғәт
8. Т.ү. И.И. Шишикин. Ҡарағай урманындағы иртә 1 сәғәт
9. И. Кинйәбулатов. Хәйерле иртә. Ҡылым 1 сәғәт
10. Экскурсия “Ҡоштар – ҡанатлы дуҫтарыбыҙ” 1 сәғәт
11. Этикет ҡағиҙәләре. Яңғыҙлыҡ исемдәр 1 сәғәт
12. К. Кинйәбулатова. Аҡ нур булып балҡыны.

Үтелгәндәрҙе ҡабатлау 1 сәғәт

1. Диктант 1 сәғәт

**5. Яҙ килә, яҙ!**

**(13 сәғәт)**

“Яҙ килә, яҙ!” темаһы буйынса уҡыусыларҙың йыл миҙгелдәре буйынса булған белемдәрен киңәйтеү. Бирелгән һүҙҙәр йыйылмаһынан, текстарҙың йөкмәткеһенә ҡарап, яҙ миҙгеленең үҙенсәлектәрен башҡорт телендә дөрөҫ, аныҡ итеп әйтә белеү, һәр миҙгел буйынса уҡыусыларҙың иркен һөйләй белеүҙәренә өлгәшеү. Өҫтәлмә сығанаҡтар ҡулланып, проект эше ҡора белеү. Үҙ аллы, индивидуаль, төркөм, парҙарҙа дөрөҫ итеп эшмәкәрлекте ойоштороу. Тәҡдим ителгән текстарҙа күтәрелгән проблемаларҙы табыу, уны хәл итеү буйынса уртаҡ фекергә килеү, үҙ фекереңде дәлилләй белеү.

Грамматиканан интонация буйынса һөйләм төрҙәре ҡаралған.

Лексик һәм грамматик темалар түбәндәгесә бүленә:

1. Р. Янбулатова. Ҡоштар ҡайта. Һандар 1 сәғәт

2. Г. Юнысова. Тәбиғәтте шулай яраталармы? Ҡылым 1 сәғәт

3. Р. Ҡужина-Латыпова. Күҙҙәреңдә әсәй – донъя…

Өндәү һөйләм 1 сәғәт

4. Изложение 1 сәғәт

5. Хаталар өҫтөндә эш 1 сәғәт

6. К. Кинйәбулатова. Ҡарғалар йыры. Һорау һөйләм 1 сәғәт

7. Экскурсия “Тәбиғәтте күҙәтеү” 1 сәғәт

8. Ф. Рәхимғолова. Апрель йылмая.

Үтелгәндәрҙе ҡабатлау 1 сәғәт

9. Т.ү. Б. Домашников. “Май. Ҡайынлыҡ” 2 сәғәт

10. Яҙ көндәрендә. Һандар 2 сәғәт

11. Контроль диктант 1 сәғәт

**6. Йәмле йәй килә**

**(13 сәғәт)**

Тема буйынса уҡыусыларҙың йәйге ялын ойоштороу, уны нисек файҙалы итеп үткәреү тураһында әңгәмәләр ойоштороу. Йәй миҙгеленең үҙенсәлектәрен билдәләү, йәй көндәрендәге хәүефһеҙлек ҡағиҙәләре менән танышыу. Тәҡдим ителгән яҙыусыларҙың текстарын уҡыу барышында, улар тураһындағы биографик белешмәләр менән танышыу.

Тема буйынса проект эше ҡороу, ижади эштәр башҡарыу ҡарала.

Лексик һәм грамматик темалар түбәндәгесә бүленә:

1. Г. Фәйзи. Йәйҙе яратам. Ҡылым 1 сәғәт
2. Р. Әхмәҙиев. Июнь һәм май. Һөйләм 1 сәғәт
3. Ш. Янбаев. Һабантуй. Һөйләм төрҙәре 2 сәғәт
4. Р. Ғабдрахманов. Ил төкөрһә, күл була.

Һүҙлек менән эш 1 сәғәт

1. Т.ү. Инша. А. Тюлькин “Өфө ҡалаһындағы шихандар” 1 сәғәт
2. Хаталар өҫтөндә эш 1 сәғәт
3. Сәскәләрҙән сәскәләргә ҡунып...

Үтелгәндәрҙе ҡабатлау 1 сәғәт

1. Проект эше. “Бал ҡорттары” 1 сәғәт
2. Экскурсия “Йәйге тәбиғәтте күҙәтеү” 1 сәғәт
3. С. Әлибай. Сал Урал. Сифат 1 сәғәт
4. Йәй көндәрендә. Үтелгәндәрҙе ҡабатлау 1 сәғәт
5. Контроль диктант 1 сәғәт

**7 КЛАСС**

**(68 сәғәт)**

**1. Яңынан мәктәпкә**

**(6 сәғәт)**

6-сы класта башҡорт теле дәрестәрендә грамматика буйынса үтелгән материалдарҙы ҡабатлау, иҫкә төшөрөү.

“Яңынан мәктәпкә” темаһы буйынса уҡыусыларҙың телмәрен үҫтереү өҫтөндә эште артабан дауам итеү. Тема буйынса тәҡдим ителгән яҙыусыларҙың ижады менән танышыу. Тема көҙ, көҙгө эштәр менән үрелеп бара.

Лексик һәм грамматик материал яҡынса түбәндәгесә бүленә:

1. Белем көнө. Үтелгәндәрҙе ҡабатлау 1 сәғәт

2. М. Кәрим. Уҡытыусыма. Сифат дәрәжәләре 1 сәғәт

3. Т. Дәүләтбирҙинә. Миҙгелдәр 1 сәғәт

4. Экскурсия “Беҙҙең яҡтарҙа көҙ” 1 сәғәт

4. Алтын көҙ. Һөйләмдә һүҙҙәр тәртибе 2 сәғәт

**2. Ауыл тормошо**

**(7 сәғәт)**

“Ауыл тормошо” темаһы буйынса уҡыусыларҙы ауыл, ер эштәре, игенсе һөнәре, уларҙың башҡарған эштәре менән таныштырыу. Ауыл эшсәндәренең хеҙмәте ҡала кешеләренең йәшәйешенә, көнкүрешенә ҙур йоғонто яһауын аңлатыу. Тема буйынса яҙылған текстар менән танышыу, уҡыусыларҙың һүҙлек байлығын арттырыу, телмәр үҫтереү өҫтөндә эште дауам итеү.

Лексик һәм грамматик материал яҡынса түбәндәгесә бүленә:

1. Баҫыу эштәре. Текст 2 сәғәт
2. Т.ү. Изложение 1 сәғәт
3. Тыуған ер. Исем 3 сәғәт
4. Проект эше 1 сәғәт

**3. Башҡортостан буйлап сәйәхәт**

**(11 сәғәт)**

Уҡыусыларға үҙҙәре йәшәгән төбәк тураһында күберәк мәғлүмәт биреү, республикабыҙ тураһында яҡшы һәм тулы итеп һөйләү белеүҙәренә өлгәшеү, темаға арналған әңгәмәләрҙә ҡатнаша алыу. Башҡортостан Республикаһының күренекле урындары, шәхестәре менән танышыу. Экскурсияларға барыу, видеояҙмалар ҡарау, өҫтәлмә сығанаҡтарҙан төрлө ҡыҙыҡлы материалдар табыу һәм уларҙы дөрөҫ ҡулланыу.

“Башҡортостан буйлап сәйәхәт” темаһында лексик грамматик -темалар түбәндәгесә бүленә:

1. Тыуған ерем – Башҡортостан.

Һөйләмдә һүҙҙәр тәртибе 4 сәғәт

1. Башҡорт халыҡ йыры “Урал” 1 сәғәт
2. Яҡташ яҙыусыларҙың ижады менән танышыу 1 сәғәт
3. Р. Ғарипов “Урал йөрәге”, Х. Назар “Урал имәне”.

Ҡылым 2 сәғәт

1. Т.ү. Ә. Арыҫланов.

Л.Н. Толстой Башҡортостанда 2 сәғәт

1. Проект эше 1 сәғәт

**4. Спорт. Спорт кәрәк-яраҡтары.**

**(8 сәғәт)**

Спорт менән шөғөлләнеү һаулыҡ өсөн бик кәрәкле булыуын уҡыусыларға аңлатыу. Башҡортостанда спортҡа ҡарата иғтибар ниндәй кимәлдә булыуы тураһында әңгәмәләр ойоштороу. Рәсәй һәм Башҡортостан күләмендә данлыҡлы спортсмендар менән танышыу.

Грамматик һәм лексик материал яҡынса түбәндәгесә бүленә:

1. Спорт төрҙәре 3 сәғәт
2. Т.ү. Т. Яблонская. Иртә 2 сәғәт
3. Проект эше 1 сәғәт
4. Башҡортостан чемпиондар иле.

Үтелгәндәрҙе ҡабатлау 1 сәғәт

1. Т.ү. Изложение 1 сәғәт

**5. Мин һәм беҙҙең ғаилә**

**(8 сәғәт)**

“Мин һәм беҙҙең ғаилә” тема буйынса уҡыусыларҙың белемдәрен системалаштырыу. Тема 6-сы класта “Үҙем тураһында” тема менән бәйләнештә ҡаралған. Тема менән танышыу барышында туғанлыҡ терминдары, уҡыусының ғаилә, уның традициялары тураһында әңгәмәләр үткәреү.

Лексик һәм грамматик темалар түбәндәгесә бүленә:

1. Мин һәм беҙҙең ғаилә. Ҡылым 5 сәғәт
2. Яҙ килә. Үтлгәндәрҙе ҡабатлау 2 сәғәт.
3. Контроль диктант 1 сәғәт

**6. Сәнғәт оҫталары**

**(6 сәғәт)**

“Сәнғәт оҫталары” темаһын үткәндә Башҡортостан Республикаһының танылған сәнғәт эшмәкәрҙәре тураһында текстар уҡыу. Сәнғәт әҫәрҙәренең кеше тормошондағы әһәмиәтен аңлау. Башҡортостан Республикаһында сәнғәт, сәнғәт кешеләренә айырым иғтибар бүленеүе тураһында һөйләү, әңгәмә үткәреү. Тема буйынса уҡыусыларҙың һөйләү һәм яҙыу телмәрен артабан да үҫтереү.

Лексик-грамматик материал түбәндәгесә бүленә:

1. Х. Әхмәтов. Тыуған ауылым. Эйәртеү теркәүестәре 1 дәрес
2. Сәнғәт оҫталары. Эйәртеү теркәүестәре 3 дәрес
3. Экскурсия 1 сәғәт
4. Т.ү. Изложение 1 сәғәт

**7. Исемең матур, кемдәр ҡушҡан?**

**Исемдәрҙә – ил тарихы**

**(4 сәғәт)**

“Исемең матур, кемдәр ҡушҡан? Исемдәрҙә – ил тарихы” темаһын өйрәнеү барышында уҡыусыларҙың эшмәкәрлеген кеше исемдәре, уларҙың килеп сығышы, мәғәнәһе тураһында ғына һөйләшеүгә ҡайтарып ҡалдырырға ярамай, ә шәхестең күрһәткән батырлыҡтары, уның бөйөклөгө, уның исемен мәңгелләштереү буйынса башҡарылған эштәре тураһында әңгәмәләр уҙғарыу, текстар уҡыу менән үрелеп барыуы зарур. Уҡыусылар тирә-яҡтағы топонимик исемдәр менән танышалар, шулай уҡ үҙҙәре лә тикшеренеү, эҙләнеү эштәре башҡара.

Грамматика буйынса “Бәйләүес” темаһы өйрәнелә.

Лексик-грамматик темалар түбәндәгесә бүленә:

1. Исемдәрҙә – ил тарихы. Бәйләүестәр 3 сәғәт.
2. Контроль диктант 1 сәғәт

**8. Борон-борон заманда…**

**(3 сәғәт)**

Уҡыусыларҙы башҡорт халыҡ ижадының бер төрө булған әкиәттәр менән таныштырыу. Әкиәттең йөкмәткеһен аңларға, һөйләргә өйрәтеү.

Грамматика буйынса “Киҫәксә” темаһын үҙләштереү һәм ғәмәлдә ҡулланырға өйрәтеү.

“Борон-борон заманда…” темаһы буйынса лексик-грамматик материал түбәндәгесә бүленә:

1. Борон-борон заманда. Киҫәксәләр 3 сәғәт

**9. Берҙәмлек, дуҫлыҡ, тыныслыҡ**

**(10 сәғәт)**

“Берҙәмлек. Дуҫлыҡ. Тыныслыҡ” темаһын үткәндә уҡыусыларға, иң беренсе сиратта, был төшөнсәләрҙең мәғәнәһен, асылын аңлатыу, төшөндөрөү. Тема буйынса тәҡдим ителгән материалды үҙләштереү барышында беҙгә Башҡортостан Республикаһында, Рәсәйҙә, донъяуи кимәлдә берҙәмлек, тыныслыҡ, дуҫлыҡтың әһәмиәтен билдәләү. Тема буйынса уҡыусыларҙың шәхси күҙаллауын үҫтереү, әңгәмәләр ойоштороу, диалог ҡороу. Видеояҙмалар ҡарау, Скайп аша һөйләшеү, Интернет материалдар менән танышыу.

“Берҙәмлек. Дуҫлыҡ. Тыныслыҡ” темаһында Шәриф Биҡҡол, Сафуан Әлибаев ижады һәм тормош юлы менән ҡыҫҡаса танышыу ҡаралған.

Лексик һәм грамматик материал түбәндәгесә бүленә:

1. Ш. Биҡҡол. Тыныслыҡ кәрәк 1 сәғәт
2. Берҙәмлек, дуҫлыҡ, тыныслыҡ. Мөнәсәбәт һүҙҙәр 3 сәғәт
3. Р. Мәхәммәтов “Тауышһыҙ Талип”.

Мөнәсәбәт һүҙҙәр 1 сәғәт

1. С. Әлибаев “Ҡайын һыуы” 1 сәғәт
2. Яҙ сәскәләре. Ымлыҡтар 3 сәғәт
3. Контроль диктант 1 сәғәт
4. **Йәмле йәй**

**(5 сәғәт)**

“Йәмле йәй” темаһы буйынса уҡыусыларҙы йәй билдәләре менән таныштырыу. Йәйге тәбиғәт, уның үҙенсәлектәре, йәйге каникул, йәй, йәйге ял ваҡытын тасуирлаған текстар өҫтөндә эшләү. Йәйге ял ваҡытында тәбиғәтте күҙәтеү, унан алған тәьҫораттар менән уртаҡлашыу, тәбиғәтте һаҡлау тураһында әңгәмәләр ойоштороу. Тема буйынса яҙыусы, шағирҙарҙың әҫәрҙәре менән танышыу, уларҙы анализлау, шиғырҙар ятлау. Тема буйынса һүҙлек байлығын арттырыу, һөйләү, яҙыу күнекмәләрен артабан үҫтереү. Алған белемдәрен ғәмәлдә ҡуллана белеү төп иғтибар үҙәгендә тора.

Грамматьика буйынса үтелгәндәрҙе ҡабатлау.

“Йәмле йәй” темаһында лексик-грамматик темалар түбәндәгесә бүленә:

1. Йәйге тәбиғәт. Үтелгәндәрҙе ҡабатлау 2 сәғәт
2. Т.ү. Изложение 1 сәғәт
3. Тыуған яҡтар. Үтелгәндәрҙе ҡабатлау 1 сәғәт
4. Контроль диктант 1 сәғәт

**8 КЛАСС**

**(68 сәғәт)**

**1. Алтын көҙ етте**

**(9 сәғәт)**

7-се класта алдағы кластарҙа үтелгәндәрҙе ҡабатлау, грамматик төшөнсәләрҙең тәғәйен атамалары менән танышыуҙы дауам итеү, уларҙы хәтерҙә ҡалдырыу һәм ғәмәлдә дөрөҫ ҡулланыу төп маҡсаттарҙың береһе.

“Алтын көҙ етте” темаһы буйынса үтелгәндәрҙе ҡабатлау, уларҙың телмәрен артабан үҫтереү, тема буйынса текстар уҡыу, уның буйынса һорауҙарға яуап биреү, үҙ фекерҙәрен әйтеү, ошо темаға ҡағылышлы әңгәмәләрҙә иркен ҡатнаша алыу һ.б. төп иғтибар үҙәгендә тора.

“Алтын көҙ етте” темаһында лексик һәм грамматик материал түбәндәгесә бүленә:

1. М. Сиражи. Йәндәрҙе балҡытыусы.

Үтелгәндәрҙе ҡабатлау 1 сәғәт

1. Көҙ күренештәре. Синтаксис 3 сәғәт
2. Контроль диктант 1 сәғәт
3. Экскурсия “Көҙгө тәбиғәтте күҙәтеү 1 сәғәт
4. С. Ғәбиҙуллин. Йәшлек дуҫым. Һөйләм төрҙәре 1 сәғәт
5. Т.ү. Инша “Шығайҙағы ҡайындар” 2 сәғәт

**2. ӨФӨ – Башҡортостандың баш ҡалаһы**

**(9 сәғәт)**

“ӨФӨ – Башҡортостандың баш ҡалаһы” темаһы буйынса уҡыусыларҙың Башҡортостан республикаһы тураһында алған белемдәрен камиллаштырыу һәм Башҡортостан ҡалалары тураһында һөйләшеү. Айырым иғтибар Өфө ҡалаһына, уның күркәмлеге, ундағы уҡыу йорттары, театрҙар, музейҙар һ.б. менән таныштырыу өсөн бирелгән текстар менән танышыу, уларҙы үҙ фекерҙәрен иркен еткерә алырға өйрәтеү, телмәр күнекмәләрен камиллаштырыу һәм ошо темаға ҡағылышлы әңгәмәләрҙә һүҙҙәрҙе дөрөҫ, урынлы ҡулланыуҙарына ирешеү төп иғтибар үҙәгендә тора.

Лексик һәм грамматик темалар түбәндәгесә бүленә:

1. Өфө – Башҡортостандың баш ҡалаһы.

Һөйләмдең баш киҫәктәре 2 сәғәт

1. Н. Нәжми. Тыуған ҡалама йыр. Ҡылым 1 сәғәт
2. Өфө ҡалаһының күренекле урындары.

Яңғыҙлыҡ исемдәр 2 сәғәт

1. Кластан тыш уҡыу 2 сәғәт
2. Экскурсия “Өфө ҡалаһына сәйәхәт” 1 сәғәт
3. Т.ү. Изложение 1 сәғәт

**3. Хеҙмәт төбө-хөрмәт**

**(10 сәғәт)**

“Хеҙмәт төбө - хөрмәт” темаһы буйынса уҡыусыларҙың хеҙмәт, уның кеше тормошондағы әһәмиәте тураһында иркен фекер йөрөтөүенә өлгәшеү. Тема буйынса бирелгән текстарҙы тасуири уҡыу, уның төп йөкмәткеһен асыу буйынса һөйләй белеүҙәре, телмәр күнекмәләрен камиллаштырыу һәм ошо темаға ҡағылышлы әңгәмәләрҙә һүҙҙәрҙе дөрөҫ, урынлы ҡулланыуҙарына ирешеү төп иғтибар үҙәгендә тора.

Хеҙмәт темаһы буйынса уҡыусы үҙенең бөгөнгө көндә төп хеҙмәте – белем алыу, уҡыу тураһында әңгәмәләр үткәреү, фекер алышыу, яңы текстар менән танышыу. Уҡыусының киләсәктә һайлаясаҡ һөнәре тураһында мәғлүмәт туплау, ул һөнәр кешеләре тураһында һөйләшеү.

Был бүлектә уҡыусылар грамматика буйынса ябай һөйләм темаһын үтә.

1. К. Кинйәбулатова “Ватаным тауыштары”.

2. Хеҙмәт төбө – хөрмәт. Ябай һөйләм төрҙәре 2 сәғәт

3. Р. Шәкүр. Эшһөйәрҙәр иле.

Һөйләмдең баш киҫәктәре 1 сәғәт

4. Һөнәрҙәр. Һөйләм. 3 сәғәт

5. Проект эше 2 сәғәт

6. Яҡташ яҙыусылар ижады 2 сәғәт

**4. Ап-аҡ ҡыш етте**

**(9 сәғәт)**

Был теманы үҙләштереү барышында ҡыш миҙгеле, уның үҙенсәлектәрен дөрөҫ билдәләү, үтелгәндәрҙе системаға килтереү, яңы мәғлүмәт менән уҡыусыларҙы тәьмин итеү тора. Тәҡдим ителгән материал буйынса эш төрҙәре башҡарыу, уҡыусыларҙың телмәрен, һүҙлек байлығын үҫтереү өҫтөндә эш даими алып барыла.

Грамматика буйынса “Өндәш һүҙҙәр” темаһы үҙләштерелә.

* 1. Ҡыш айҙары.

Эйә менән хәбәр араһында һыҙыҡ 2 сәғәт

* 1. Н. Нәжми. Ҡыш 1 сәғәт
	2. Проект эше. Ҡышҡы тәбиғәт 1 сәғәт
	3. Экскурсия “Ҡышҡы тәбиғәтте күҙәтеү” 1 сәғәт
	4. Ҡышҡы тәбиғәт 2 сәғәт
	5. Контроль диктант 1 сәғәт
	6. Хаталар өҫтөндә эш 1 сәғәт

**5. Йәмле яҙ, һағындыҡ һине!**

**(9 сәғәт)**

“Йәмле яҙ, һағындыҡ һине!” темаһы буйынса уҡыусыларҙың йыл миҙгелдәре буйынса булған белемдәрен киңәйтеү. Бирелгән һүҙҙәр йыйылмаһынан, текстарҙың йөкмәткеһенә ҡарап, яҙ миҙгеленең үҙенсәлектәрен башҡорт телендә дөрөҫ, аныҡ итеп әйтә белеү, һәр миҙгел буйынса уҡыусыларҙың иркен һөйләй белеүҙәренә өлгәшеү. Өҫтәлмә сығанаҡтар ҡулланып, проект эше ҡора белеү. Үҙ аллы, индивидуаль, төркөм, парҙарҙа дөрөҫ итеп эшмәкәрлекте ойоштороу. Тәҡдим ителгән текстарҙа күтәрелгән проблемаларҙы табыу, уны хәл итеү буйынса уртаҡ фекергә килеү, үҙ фекереңде дәлилләй белеү.

Грамматика буйынса ябай һөйләмдең эйәрсән киҫәктәре темаһын ҡабатлау.

* 1. Г. Яҡупова. Өмөтлө яҙ. Уртаҡлыҡ исемдәр 1 сәғәт
	2. Яҙғы тәбиғәт. Аныҡлаусы. 2 сәғәт
	3. Яҙғы байрамдар. Тултырыусы 2 сәғәт
	4. Р. Ниғмәти. Ватан. 1 сәғәт
	5. Экскурсия “Яҙғы тәбиғәтте күҙәтеү” 1 сәғәт
	6. Т.ү. Инша 2 сәғәт

**6. Беҙ йондоҙҙар булып ҡайтырбыҙ**

**(12 сәғәт)**

“Беҙ йондоҙҙар булып ҡайтырбыҙ” темаһын үҙләштереү барышында уҡыусыларҙың яҙ миҙгелендә булған байрамдар тураһында белемдәрен арттырыу, ул байрамдар тураһында белгәндәрен ҡабатлау, системалаштырыу төп иғтибар үҙәгендә тора. Тәбиғәт үҙгәрешен күҙәтеү, экскурсиялар ойоштороу, батырҙарыбыҙҙың ҡыйыулыҡтары, батырлыҡтары тураһында кинофильмдәр, видеяҙмалар ҡарау, музейҙарға экскурсиялар ойоштороу. Алынған тәьҫораттар буйынса әңгәмәләр ойоштороу. Дәреслектәге текстар менән эш төрҙәрен ойоштороу.

“Беҙ йондоҙҙар булып ҡайтырбыҙ” темаһы буйынса уҡыусыларҙың телмәрен үҫтереү буйынса даими эш дауам итә.

Лексик-грамматик материал түбәндәгесә бүленә:

1. С. Әлибаев “Сәскәле ай” 2 сәғәт.
2. М. Харис. Хат. Хәл 1 сәғәт
3. Үлемһеҙ батырлыҡ. Хәл 2 сәғәт
4. Салауат Юлаев – башҡорт халҡының милли батыры.

Үтелгәндәрҙе ҡабатлау 3 сәғәт

1. Кластан тыш уҡыу дәресе 2 сәғәт
2. Т.ү А.А. Кузнецов “Салауаттан һорау алыу 2 сәғәт

**7. Ай Уралым, Уралым…**

**(10 сәғәт)**

“Ай Уралым, Уралым!” темаһы буйынса уҡыусыларҙың Башҡортостан тәбиғәте, уның матурлығы, һәр миҙгелдә тәбиғәттең үҙгәреше буйынса тәҡдим ителгән материалдар менән танышыу. Бирелгән һүҙҙәр йыйылмаһынан, текстарҙың йөкмәткеһенә ҡарап, йәй миҙгеленең үҙенсәлектәрен башҡорт телендә дөрөҫ, аныҡ итеп әйтә белеү, һәр миҙгел буйынса уҡыусыларҙың иркен һөйләй белеүҙәренә өлгәшеү. Өҫтәлмә сығанаҡтар ҡулланып, проект эше ҡора белеү. Үҙ аллы, индивидуаль, төркөм, парҙарҙа дөрөҫ итеп эшмәкәрлекте ойоштороу. Тәҡдим ителгән текстарҙа күтәрелгән проблемаларҙы табыу, уны хәл итеү буйынса уртаҡ фекергә килеү, үҙ фекереңде дәлилләү.

Грамматика буйынса һөйләмдең эйәрсән киҫәктәре ҡаралған.

1. Тыуған ерем биҙәктәре.

Һөйләмдең эйәрсән киҫәктәре 2 сәғәт

1. Минең Ватаным. Һөйләмдең баш киҫәктәре 3 сәғәт
2. Т.ү. Р. Нурмөхәмәтовтың

“Ағиҙел буйында төш” картинаһы 2 сәғәт

1. Р. Ниғмәтуллин. Башҡортостан 1 сәғәт
2. Үтелгәндәрҙе ҡабатлау 1 сәғәт
3. Контроль диктант 1 сәғәт

**9 КЛАСС**

**(68 сәғәт)**

**1. Һаумы, мәктәп!**

**(8 сәғәт)**

8-се класта үтелгәндәрҙе ҡабатлау, грамматик төшөнсәләрҙең тәғәйен атамалары менән танышыуҙы дауам итеү, уларҙы хәтерҙә ҡалдырыу һәм ғәмәлдә дөрөҫ ҡулланыу төп маҡсаттарҙың береһе.

“Һаумы, мәктәп!” темаһы буйынса үтелгәндәрҙе ҡабатлау, уларҙың телмәрен артабан үҫтереү, тема буйынса текстар уҡыу, уның буйынса һорауҙарға яуап биреү, үҙ фекерҙәрен әйтеү, ошо темаға ҡағылышлы әңгәмәләрҙә иркен ҡатнаша алыу һ.б. төп иғтибар үҙәгендә тора.

Лексик һәм грамматик материал түбәндәгесә бүленә:

1. А.Игебаев. Тоғро дуҫым, йор юлдашым.

Үтелгәндәрҙе ҡабатлау 1 сәғәт

1. Ғ.Хөсәйенов. Бәхет нимә?

Исемдәрҙең килеш менән үҙгәреүе 1 сәғәт

1. М.Аҡмулла “Көҙ”. Сифат. 1 сәғәт
2. Т.ү. В.Э. Меос. Октябрь. Ҡоштар китә 1 сәғәт
3. Экскурсия “Көҙгө тәбиғәт” 1 сәғәт
4. Башҡортостанда көҙ. Һөйләмдең баш киҫәктәре 2 сәғәт
5. Контроль диктант 1 сәғәт

**2. Башҡортостан тәбиғәте**

**(11 сәғәт)**

“Башҡортостан тәбиғәте” темаһы буйынса уҡыусыларҙың Башҡортостан республикаһы, уның тәбиғәте, байлыҡтары тураһында һөйләй белеүҙәре, уларҙы үҙ фекерҙәрен иркен еткерә алырға өйрәтеү, телмәр күнекмәләрен камиллаштырыу һәм ошо темаға ҡағылышлы әңгәмәләрҙә һүҙҙәрҙе дөрөҫ, урынлы ҡулланыуҙарына ирешеү төп иғтибар үҙәгендә тора.

Был бүлектә уҡыусылар грамматика буйынса материалдарҙы үҙ телмәрендә дөрөҫ ҡулланыу, диалогтар төҙөй белеүгә ҙур әһәмиәт бирелә.

1. Р. Бикбаев. Уралыма. Исем 1 сәғәт
2. Башҡортостан тәбиғәте. Исем 2 сәғәт
3. Т. Ғәниева “Оло Ялан”. Сифат 1 сәғәт
4. Р. Ғарипов. Кеше. Һөйләмдең эйәрсән киҫәктәре 1 сәғәт
5. Тыуған илкәйем-ғәзиз еркәйем. Хәлдәр 2 сәғәт
6. Ф. Мөхәмәтйәнов. Кешем – ил күрке. Хәлдәр 1 сәғәт
7. Яҡташ яҙыусылар ижады менән танышыу 1 сәғәт
8. Еребеҙҙең йәшел биҙәге. Үтелгәндәрҙе ҡабатлау 1 сәғәт
9. Т.ү. Изложение 1 сәғәт

**3. Атамалар ни һөйләй?**

**(6 дәрес)**

Атамалар ни һөйләй? темаһын үтеү уҡыусының үҙҙәре йәшәгән төбәктә, республиканың күренекле урындарының, ер-һыу, тау атамалары тураһында мәғлүмәт алыу, уларҙы өйрәнеү теләге тыуҙырыу, ғорурлыҡ тойғоһо уятыу.

Уларҙы өйрәнеү барышында уҡыусыларҙың һүҙлек запасын арттырыу, дөрөҫ һөйләргә өйрәтеү, бәйләнешле текст төҙөү өҫтөндә эҙмә-эҙлекле эште дауам итеү.

Грамматика буйынса “хәл” темаһы дауам итә. Хәлдәрҙең һөйләм эсендә тотҡан роле, уларҙы дөрөҫ ҡулланыу, төрөн билдәләй белеү маҡсат итеп ҡуйыла.

Лексик һәм грамматик темаларҙың яҡынса бүленеше:

* 1. Баш ҡалабыҙ – Өфө. Яңғыҙлыҡ исемдәр 1 сәғәт
	2. Ҡ. Аралбаев . Янғантауға мәҙхиә.

Һөйләмдә һүҙҙәр тәртибе 1 сәғәт

* 1. Проект эше “Тыуған ербеҙ – Башҡортостан” 1 сәғәт
	2. Атамалар ни һөйләй?

Һөйләмдең эйәрсән киҫәктәре 2 сәғәт

* 1. Контроль диктант 1 сәғәт

**4. Башҡортостан мәҙәниәте**

**(6 сәғәт)**

“Башҡортостан мәҙәниәте” темаһын үткәндә республикабыҙҙың театрҙары, уларҙың барлыҡҡа килеү тарихы, бөгөнгөһө, киләсәге тураһында һөйләү, Башҡортостан театры Рәсәй кимәлендә үҙ урынын билдәләүе хаҡында, данлыҡлы театр оҫталары, театр артистары менән танышыу, уларҙы таный һәм улар ижады тураһында һөйләй белергә өйрәтеү, улар хаҡында яҙылғандарҙы уҡыу, спектаклдәр, видеояҙмалар ҡарау һәм осрашыуҙар, әңгәмәләр үткәреү.

Грамматика буйынса тиң киҫәкле һөйләмдәрҙе ҡабатлау, “Өҫтәлмәлек” темаһы үтелә.

Лексик һәм грамматик темаларҙың яҡынса бүленеше:

* 1. Башҡортостан театрҙары. Өҫтәлмәлек 1 сәғәт
	2. Музейҙар. Өҫтәлмәлек. 1 сәғәт
	3. Башҡортостан мәҙәниәте. Тиң киҫәкле һөйләмдәр 1 сәғәт
	4. М. Ғафури. Ике себен. Мәҫәл 1 сәғәт
	5. Бейеү сәнғәте. Үтелгәндәрҙе ҡабатлау 1 сәғәт
	6. Контроль диктант 1 сәғәт

**5. Халыҡ ижады – халыҡ хазинаһы**

**(7 дәрес)**

“Халыҡ ижады – халыҡ хазинаһы” темаһы буйынса уҡыусыларҙы башҡорт халыҡ ижады, уның жанрҙары менән таныштырыу. Халыҡ ижады кеше тормошонда мөһим роль уйнағанын аңлатыу. Тема буйынса халыҡ ижадының төрлө жанрҙарынан тәҡдим ителгән текстар менән танышыу, улар буйынса әңгәмә ойоштороу, фекер алышыу. Тема буйынса уҡыусылар менән эҙләнеү-тикшереү эштәре ойоштороу. Видеяҙмалар ҡарау, аудиояҙмалар тыңлау. Уҡыусылар менән мини спектаклдәр ойоштороу. Уҡылған, ишеткәндәр буйынса уҡыусыларҙың үҙ фекерҙәрен әйтә алыуҙары, фекер алышыуҙа иркен ҡатнаша алыуҙары һәм бер-береһен тыңларға, ихтирам итергә өйрәтеү.

Грамматика буйынса һөйләм төрҙәрен ҡабатлау.

Лексик һәм грамматик темаларҙың яҡынса бүленеше:

1. Халыҡ ижады. Ябай Һөйләм 2 сәғәт.

2. Т.ү. Р. Нурмөхәмәтов. “Чехов Башҡортостанда” 1 сәғәт

3. Башҡорт халыҡ йырҙары. Һүрәтләү саралары 1 сәғәт

4. С. Агиш. Ҡунаҡ ашы 1 сәғәт

5. Әкиәт тураһында. Үтелгәндәрҙе ҡабатлау 1 сәғәт

6. Т.ү. Изложение 1 сәғәт

**6. Беҙ ҡышты ла яратабыҙ**

**(7 сәғәт)**

Был теманы үҙләштереү барышында ҡыш миҙгеле, уның үҙенсәлектәрен дөрөҫ билдәләү, үтелгәндәрҙе системаға килтереү, яңы мәғлүмәт менән уҡыусыларҙы тәьмин итеү тора. Тәҡдим ителгән материал буйынса эш төрҙәре башҡарыу, уҡыусыларҙың телмәрен, һүҙлек байлығын үҫтереү өҫтөндә эш даими алып барыла.

Грамматика буйынса “Өндәш һүҙҙәр” темаһы үҙләштерелә.

Лексик һәм грамматик материалдың яҡынса бүленеше:

1. Беҙ ҡышты ла яратабыҙ. Йәнләндереү 2 сәғәт

2. Ш. Бабич “Кем өсөн”, “Ҡышҡы юлда” 1 сәғәт

3. Ҡышҡы тәбиғәт. Өндәш һүҙ 1 сәғәт

4. Р. Әхмәҙиев. Һалдаттар. Ҡылым 1 сәғәт

5. Яңы йыл. Үтелгәндәрҙе ҡабатлау 1 сәғәт

6. Проект эше 1 сәғәт

**7. Менгән атым-уң ҡанатым**

**(6 сәғәт)**

Был теманы үҙләштереү барышында аттар, уларҙың кеше тормошондағы биләгән урыны. Аттар тоҡомо, башҡорт аттары, уларҙы йәш, төҫ менән билдәләү үҙенсәлектәренә төшөндөрөү. Тема буйынса уҡыусыларҙы яңы мәғлүмәт менән таныштырыу, ҡыҙыҡһыныу уятыу. Тәҡдим ителгән материал буйынса эш төрҙәре башҡарыу, уҡыусыларҙың телмәрен, һүҙлек байлығын үҫтереү өҫтөндә эш даими алып барыла.

Грамматика буйынса “Өндәш һүҙҙәр”, “Сифат“ темаларын ҡабатлау.

Лексик һәм грамматик материалдың яҡынса бүленеше:

1. Менгән атым – уң ҡанатым. Текст 2 сәғәт

2. Т.ү. Ф.А. Кащеев. Башҡорт ҡымыҙы 1 сәғәт

3. Ә. Әминев. Тура ат. Сифат 1 сәғәт

4. С. Агиш. Турыҡай. Үтелгәндәрҙе ҡабатлау 1 сәғәт

5. Контроль диктант 1 сәғәт

**8. Тәбиғәт йәшеллеккә төрөнә**

**(11 дәрес)**

“Тәбиғәт йәшеллеккә төрөнә” темаһы буйынса уҡыусыларҙың йыл миҙгелдәре буйынса булған белемдәрен киңәйтеү. Бирелгән һүҙҙәр йыйылмаһынан, текстарҙың йөкмәткеһенә ҡарап, яҙ миҙгеленең үҙенсәлектәрен башҡорт телендә дөрөҫ, аныҡ итеп әйтә белеү, һәр миҙгел буйынса уҡыусыларҙың иркен һөйләй белеүҙәренә өлгәшеү. Өҫтәлмә сығанаҡтар ҡулланып, проект эше ҡора белеү. Үҙ аллы, индивидуаль, төркөм, парҙарҙа дөрөҫ итеп эшмәкәрлекте ойоштороу. Тәҡдим ителгән текстарҙа күтәрелгән проблемаларҙы табыу, уны хәл итеү буйынса уртаҡ фекергә килеү, үҙ фекереңде дәлилләй белеү.

Грамматика буйынса ябай һөйләм төрҙәре темаһын ҡабатлау.

1. А. Игебаев. Яҙ бүләге. Өндәш һүҙҙәр 1 сәғәт

2. Тәбиғәт йәшеллеккә төрөнә. Синонимдар 2 сәғәт

3. Т.ү. А. Саврасов. Ҡара ҡарғалар ҡайтты 1 сәғәт

4. Г. Юнысова “Әсәйҙәр бит яҙҙар кеүек” 1 сәғәт

5. Тәбиғәт йәшеллеккә төрөнә. Ябай һөйләм төрҙәре 4 сәғәт

6. Экскурсия «Беҙҙең яҡтарға яҙ килә» 1 сәғәт

7. Т.ү. Изложение 1 сәғәт

**9. Йәмле йәй айҙары**

**(6 сәғәт)**

“Йәмле йәй айҙары” темаһын үҙләштереү барышында уҡыусыларҙың йәй айҙары, уларҙың үҙенсәлектәре тураһында белгәндәрен ҡабатлау, системалаштырыу төп иғтибар үҙәгендә тора. Тәбиғәт үҙгәрешен күҙәтеү, экскурсиялар ойоштороу, кешеләрҙең хеҙмәтен, ялдарын ойоштороу тураһында һөйләшеү. Алынған тәьҫораттар буйынса әңгәмәләр үткәреү. Уҡыусыларҙың йәй көндәрендә үҙҙәренең ялдарын нисек ойоштороуҙары тураһында һөйләтеү, тәҡдим ителгән текстарҙы уҡыуҙарын тикшереү, уларҙың йөкмәткеһен үҙләштереү буйынса эш төрҙәрен ойоштороу.

“Йәмле йәй айҙары” темаһы буйынса уҡыусыларҙың телмәрен үҫтереү буйынса эш дауам итә.

Лексик-грамматик материал түбәндәгесә бүленә:

1. Йәй айҙары. Уртаҡлыҡ исемдәр 1 сәғәт
2. Һабантуй. Ҡушма һөйләмдәр 1 сәғәт
3. Ғ.Хөсәйенов. “Ғәзиздәрҙән – ғәзиз тупраҡ” 1 сәғәт
4. Йәй көндәре. Үтелгәндәрҙе ҡабатлау 2 сәғәт
5. Контроль диктант 1 сәғәт

**III. Тематик планлаштыру**

Тематик планлаштырыу эш программаһының иң мөһим компоненты булып иҫәпләнә, сөнки ул уҡыу материалын, уҡыу планына һәм белем биреү ойошмаһының йыллыҡ график эшенә яраҡлы рәүештә төҙөлә. Унда дәрестәрҙең темалары, сәғәттәр һаны, планлаштырылған һөҙөмтәләр, өй эше, дәресте үткәреү ваҡыты, иҫкәрмәләр урынлаштырыла. Уҡыу материалы тематик план буйынса эҙмә-эзлекле тормошҡа ашырыла.

Һеҙҙең ҡарамаҡҡа тематик планлаштырыуҙың якынса формаһы (бер нисә вариантта) тәҡдим ителә. (Уҡытыусы уға мәктәп кимәлендә һайланылған йә методик берекмә ултырышында ҡабул ителгән формаға яраҡлы үҙгәрештәр индерә ала).

**1-се вариант**

|  |  |  |  |  |
| --- | --- | --- | --- | --- |
| **Бүлек атамаһы,****дәрес темаһы** | **Сәғәт****һаны** | **Планлаштырылған****һөҙөмтәләр** | **Өй эше** | **Үткәрү****вакыты** |
| Предмет  | Метапредмет | Шәхси | План. | Факт. |
|  |  |  |  |  |  |  |  |

**2 -се вариант**

|  |  |  |  |  |  |
| --- | --- | --- | --- | --- | --- |
| **Бүлек атамаһы,****дәрес темаһы** | **Сәғәт****һаны** | **Уҡыусыларҙың эшмәкәрлек төрҙәре** | **Өй эше** | **Үткәрү****вакыты** | **Иҫкәрмәләр** |
| План. | Факт. |
|  |  |  |  |  |  |  |  |

Иҫкәрмәләрҙә уҡытыусы үҙенә кәрәкле мәғлүмәтте урынлаштыра ала. Мәҫәлән, дәрес белем биреү йөкмәткеһенең вариатив компонентын тормошҡа ашырыу нигеҙендә уҙғарылыуы, ауырлыҡ кимәлен иҫәпкә алып, өй эшен дифференциациялауы һ.б.

**Эш программаһының вариатив өлөшө**

Һәр уҡыу предметынан белем биреү йөкмәткеһенең вариатив компоненты дөйөм сәғәттәр һанының 12% тәшкил итә.

Дөйөм белем биреү ойошмаларрында эш программаһының вариатив өлөшө башҡорт мәтәптәрендә 5-9 кластар өсөн (аҙнаға өс сәғәт иҫәбенән) – 50 сәғәт, ә рус телле мәктәптәрҙә 5-9 кластар өсөн (аҙнаға 2 сәғәт иҫәбенән) – 42 сәғәт тәшкил итә.

Һәр предметтан белем биреү йөкмәткеһенең вариатив компоненты уҡытыусы тарафынан эшкәртелә.

Билдәләнгән сәғәттәр буйынса программаның вариатив өлөшөн эшкәртеү тәҡдим ителә. Уҡытыусы мәктәп етәкселәре менән кәңәшләшеп, үҙ программаһын да эшкәртә ала. Уҡытыусы темаларҙы класс, уҡыусыларҙың үҙенсәлектәрен иҫәпкә алып һайлай.

Программаның вариатив өлөшө өсөн яҡынса темалар:

**Башҡорт мәктәптәре өсөн.**

1. Текстың тел-һүрәтләү сараларын өйрәнеү;
2. Тексҡа лингвистик анализ;
3. Уҡыусыларҙың яҙыу телмәрен үҫтереү;
4. Картина буйынса инша яҙырға өйрәтеү.
5. Хәҙерге башҡорт әҙәби теле;
6. Телмәр мәҙәниәте һәм стилистика;
7. Башҡорт телен лингвомәҙәни аспектта өйрәнеү.

**Әҙәбиәт:**

1. Аҙнағолов Р.Ғ. һ.б. Башҡорт телен уҡытыу методикаһы. – Өфө: Китап, 1996.
2. Аҙнағолов Р.Ғ. һ.б. Мәктәптә башҡорт телен уҡытыу методикаһы. – Өфө: Китап, 2011.
3. Бикҡужина Т.Ә., Ғафаров Б.Б. Әҙәбиәт дәрестәрендә картиналар файҙаланыу. – Стәрлетамаҡ, 1992.
4. Зәйнуллин М.В. Хәҙерге башҡорт әҙәби теле. Морфология. - Өфө: БДУ, 2013.
5. Искужина Ф.С., Вәлиева Г.Д.. Башҡорт телендә текст теорияһы һәм методикаһы. – Өфө: Китап, 2010.
6. Псәнчин В.Ш. Риторика нигеҙҙәре. - Өфө: Китап, 2005.

**Рус телле мәктәптәр өсөн.**

1. Дөрөҫ яҙыу күнекмәләре.
2. Тыңлап аңларға өйрәтеү.
3. Тел компетентлығын формалаштырыу юлдары.
4. Уҡыусыларҙың һөйләү телмәрен үҫтереү.
5. Картина буйынса инша яҙырға өйрәтеү.
6. Изложение яҙырға өйрәтеү.
7. Текст өҫтөндә эш алымдары.

**Әҙәбиәт:**

1. Аҙнағолов Р.Ғ. һ.б. Башҡорт телен уҡытыу методикаһы. – Өфө: Китап, 1996.
2. Аҙнағолов Р.Ғ. һ.б. Мәктәптә башҡорт телен уҡытыу методикаһы. – Өфө: Китап, 2011.
3. Искужина Ф.С., Вәлиева Г.Д. Башҡорт телендә текст теорияһы һәм методикаһы. – Өфө: Китап, 2010.
4. Дәүләтшина М.С. Башҡорт телен уҡытыу методикаһы. – Өфө: Китап, 2010.
5. Дәүләтшина М.С., Ғәбитова З.М. Башҡорт телен уҡытыу методикаһы. – Өфө: Китап, 2011.
6. Искужина Ф.С., Әбүбәкирова З.Ф. Башҡорт теле һәм әҙәбиәтенән иншалар йыйынтығы. – Өфө, 2007.
7. Ғәбитова З.М. Телмәр үҫтереү дәрестәре. – Өфө: Китап, 2010.
8. Бикҡужина Т.Ә., Ғафаров Б.Б. Әҙәбиәт дәрестәрендә картиналар файҙаланыу. – Стәрлетамаҡ, 1992.

**V. Ҡулланылған әҙәбиәт:**

1. Приказ Минобрнауки России от 31.12.2015 №1577 “О внесенииизменений в федеральный государственный образовательный стандарт основного общего образования, утвержденный приказом Министерства образования и науки Российской Федерации от 17 декабря 2010 г. №1897”
2. Төп дөйөм белем биреү федераль дәүләт стандарттары. – М.: Просвещение, 2011.
3. Төп дөйөм белем биреү федераль дәүләт стандарттарының фундаменталь нигеҙе. – М.: Просвещение, 2011.
4. Ғәбитова З.М. ”Башҡорт теле” уҡыу ҡулланмаһына өлгө программалар. (башҡорт телен дәүләт теле булараҡ өйрәнеүселәр өсөн). – Өфө: Китап, 2015.

Закия Муллагалеевна Габитова

МЕТОДИЧЕСКИЕ РЕКОМЕНДАЦИИ
ПО РАЗРАБОТКЕ РАБОЧЕЙ ПРОГРАММЫ
ПО ПРЕДМЕТУ «БАШКИРСКИЙ ЯЗЫК»

(на башкирском языке)

Директор РИЦ:

Ф.Ф. Мугаллимова

Компьютерная верстка и макет:

Э.И. Магасумова

Дизайн обложки:

Л.А. Тутманова

Подписано к печати 03.03.2017.

Бумага писчая. Формат 60х84 1/16.

Гарнитура Times New Roman, a\_Helver (05%) Bashkir.

Отпечатано на ризографе и KONIKA MINOLTA.

Усл. печ. л. 2,3. Уч.-изд. л. 2,4.

Тираж 300 экз. Заказ 015.

Цена свободная.

Издательство Института развития образования РБ.

450005, Уфа, ул. Мингажева, 120.

rio\_biro@mail.ru